Document ID: 32002R0113

Uredba Komisije (ES) št. 113/2002
z dne 23. januarja 2002
o spremembi Uredbe Sveta (ES) št. 2223/96 glede revidiranih klasifikacij izdatkov po namenu
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2223/96 z dne 25. junija 1996 o Evropskem sistemu nacionalnih in regionalnih računov v Skupnosti [1], kakor je bila nazadnje spremenjena z Uredbo Evropskega parlamenta in Sveta (ES) št. 2558/2001 [2], ter zlasti členov 2(2) in 3(2) Uredbe,
ob upoštevanju naslednjega:
(1) Uredba (ES) št. 2223/96 vsebuje referenčni okvir skupnih standardov, opredelitev, klasifikacij in računovodskih pravil za izdelavo računov držav članic za statistične zahteve Evropske skupnosti za zagotavljanje primerljivih rezultatov med državami članicami.
(2) V letu 2000 je medorganizacijska delovna skupina za nacionalne račune (ISWGNA) revidirala in Združeni narodi so objavili revidirane klasifikacije izdatkov po namenu, zlasti Klasifikacijo funkcij države (COFOG), Klasifikacijo individualne potrošnje po namenu (COICOP) in Klasifikacijo nepridobitnih institucij, ki opravljajo storitve za gospodinjstva, po namenu (COPNI).
(3) Klasifikacije v Uredbi (ES) št. 2223/96 je treba zato ustrezno spremeniti.
(4) Ukrepi, predvideni s to uredbo, so v skladu z mnenjem Odbora za statistični program [3] -
SPREJELA NASLEDNJO UREDBO:
Člen 1
Priloga A "Evropski sistem računov ESR 1995" k Uredbi (ES) št. 2223/96 se spremeni, kakor je določeno v Prilogi k tej uredbi.
Člen 2
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. januarja 2002

Labels: 12
2
3
19